PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 10.01.2001

Nr. 567

R A P O R T

asupra proiectului de Lege privind aprobarea 

Ordonanţei de urgenţă a Guvernului nr.177/2000 

pentru  completarea Legii notarilor publici şi a 

activităţii notariale nr.36/1995.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată  în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.177/2000 pentru completarea Legii notarilor publici şi a activităţii notariale nr.36/1995, trimis cu adresa nr.567/30.10.2000, înregistrată sub nr.1145/XVIII/11/ 30.10.2000.



Potrivit prevederilor art.57 din Regulamentul Camerei Deputaţilor, membrii comisiei au examinat acest proiect de lege în şedinţa din 10 ianuarie 2001.



În urma dezbaterilor, membrii Comisiei juridice, de disciplină şi imunităţi au  hotărât, cu majoritate de voturi, să propună plenului Camerei Deputaţilor respingerea acestui proiect de lege pentru următoarele considerente:



- se încalcă principiile Recomandării Comitetului de Miniştri al Consiliului Europei privind ameliorarea accesului la justiţie al persoanelor în situaţie de sărăcie  - R/93/1;



- se încalcă principiile procedurale privind executarea silită a creanţelor;



- formularea textului este ambiguă şi susceptibilă de interpretare, mai ales cu privire la competenţa notarului, a procedurii notariale privind tratamentul juridic al creditorului urmăritor şi debitorului urmărit, precum şi la stabilirea cu obiectivitate a existenţei şi  exigibilităţii creanţei.

                   PREŞEDINTE,                          SECRETAR,

                     Ionel Olteanu                        Carmen Dumitriu

red. consilieri

        Panoviciu Georgeta

        Diaconu Dumitra 
PAGE  
2

